YouTube કન્ટેન્ટ પૂર્ણ, 1

આ કાર્યક્રમમાં વિજ્ઞાન, કલા, અર્થશાસ્ત્ર, શિક્ષણ, ફૅશન, ધર્મ અને ઓળખ સહિત અનેક ક્ષેત્રે કાર્યરત નિષ્ણાત મહિલાઓ તેમના વિચાર રજૂ કરી રહ્યાં છે. 

BBC 100 Women એક ખાસ અભિયાન છે જેની શરૂઆત 2013માં કરવામાં આવી હતી.

આ અભિયાનમાં બીબીસી દર વર્ષે એવાં મહિલાઓની કહાણીઓ દુનિયા સામે લાવે છે જેનાથી જગતનાં મહિલાઓ માટે પ્રેરણા બની શકે છે. 

ગત છ વર્ષમાં બીબીસીએ BBC 100 Women શ્રેણીમાં અલગઅલગ ક્ષેત્રોમાં કામ કરનારાં મહિલાઓને સન્માનિત કર્યાં છે.

તમે બીબીસી ગુજરાતીના ટ્વિટર હૅન્ડલ ઉપર આ કાર્યક્રમો જોઈ શકો છો તથા @BBC100womenને ટ્વિટર અને ફેસબુક પર ફૉલો કરી શકો છો. 

અરણ્યા જોહર

આ કૉન્ફરન્સમાં સૌપ્રથમ કવયિત્રી અરણ્યા જોહરે 2030 માટે પોતાનું વિઝન રજૂ કર્યું અને કહ્યું કે કેવી રીતે યુવાન શ્યામ છોકરીઓ ભવિષ્યમાં મહિલાઓનું નેતૃત્વ કરશે.

આ કાર્યક્રમના મુખ્ય વક્તા અરણ્યાએ 2030ની દુનિયાની એક પરિકલ્પના રજૂ કરી હતી.

એક એવી દુનિયા જેમાં સહુને સમાન શિક્ષણ હશે, સ્ત્રીના શરીર પર એનો પોતાનો અધિકાર હશે અને સામાજિક પરિવર્તન તરફ દોરનારું નેતૃત્વ હશે જે આપણા જીવનને અસર કરશે. 

ભાષાની સમાનતા ... બીજા 4000 અક્ષરો માટે લેખ ચાલુ રાખો:
સંબંધિત કવિતાનું પઠન કરતી વેળાએ જોહરે 'શિક્ષણને સમાનતા લાવનારું સૌથી મોટું' માધ્યમ ગણાવ્યું હતું. 

અરણ્યા જોહર

તેમણે કહ્યું કે "નિરક્ષરતા તથા અસમાનતાની સૌથી વધુ અસર મહિલાઓને થાય છે."

તેમણે ઉમેર્યું, "એ વાતમા કોઈ શંકા નથી કે શિક્ષણ મહિલાઓને સૌથી વધુ અસર કરી છે. જો છોકરી શાળાએ જાય તો તેનો લાભ સમગ્ર વિશ્વને મળે છે."

જોહરે મહિલાઓના શિક્ષણ અને કરિયર માટે વધુ રોકાણ કરવા પર ભાર મૂક્યો હતો. ટૂંક સમયમાં કંપનીઓનાં બોર્ડમાં તમામ વર્ણની મહિલાઓ મહત્ત્વનું પદ હાંસલ કરશે. 

તેમણે સવાલ ઉઠાવ્યો હતો કે 'ઍંગ્રી યંગમૅન' હાથ ધરે તો જ કોઈ ચળવળને માન્યતા કેમ મળે છે?

રાયા બિદશહરી - શાળાઓનું ભવિષ્ય 

રાયા બિદશહરી

શિક્ષણની જરૂરિયાતથી આગળ વધીને બીજા વક્તા ઈરાનનાં શિક્ષણશાસ્ત્રી રાયા બિદશહરીએ ભવિષ્યની શાળાઓ વિશે વાત કરી.

Awecademyનાં સંસ્થાપક અને સીઈઓ રાયા બિદશહરી એક અલગ જ પ્રકારની શાળાઓની પરિકલ્પના પર ભાર મૂકે છે.

ઈરાનનાં શિક્ષણશાસ્ત્રી રાયા બિદશાહરીના કહેવા પ્રમાણે, સ્કૂલની વિભાવનાને બદલવાની જરૂર છે.

તેમણે કહ્યું કે "આર્ટિફિશિયલ ઇન્ટેલિજન્સ ભવિષ્ય છે. શિક્ષણમાં વૈકલ્પિક મૉડલ આખી દુનિયામાં વધ્યા છે, પરંતુ તેમને મુખ્ય પ્રવાહ સાથે જોડવાની જરૂર છે."

તેમણે કહ્યું કે આંકડા અને જાણકારી બેઉ અલગ બાબત હોય છે. એકૅડેમિક કે તકનીકી મૉડલને બદલે બૌદ્ધિક, સામાજિક તથા નૈતિક પ્રગતિ આધારિત અભ્યાસ વધુ અર્થપૂર્ણ છે.

તેમણે કહ્યું કે ગુણ તથા જ્ઞાન એ બે અલગ બાબત છે. 

રાયાએ ઑનલાઇન લર્નિંગ પ્લૅટફૉર્મ Awecademyની સ્થાપના કરી છે. તેમના કહેવા પ્રમાણે, ભવિષ્યની શાળાઓમાં ઇમારતો નહીં હોય અને 'ક્લાઉડ સેશન' દ્વારા શૈક્ષણિક વર્ગો લેવાશે. 

વર્તમાન શિક્ષણ-વ્યવસ્થા અંગે સવાલ ઉઠાવતાં તેમણે કહ્યું કે આજની શાળાઓ અને યુનિવર્સિટીઓ વિદ્યાર્થીઓને એવા વિશ્વ માટે તૈયાર કરે છે, જેનું કોઈ અસ્તિત્વ જ નથી. 

રાયાના કહેવા પ્રમાણે, "આજે વિશ્વ અકલ્પનીય ઝડપે બદલાઈ રહ્યું છે. છતાં શિક્ષણ-વ્યવસ્થામાં પરિવર્તન માટે એ ઝડપે પ્રાથમિકતા નથી અપાઈ રહી, જેને જોઈને હું આશ્ચર્યચકિત થઈ જાઉં છું."

વર્લ્ડ ઇકૉનૉમિક ફોરમના આંકડાને ટાંકતાં તેમણે ઉમેર્યું કે "2030 સુધીમાં ઑટૉમેશનને કારણે લગભગ 80 કરોડ નોકરી પર જોખમ ઊભું થશે અને ભવિષ્યની 65 ટકા નોકરીઓ આજે અસ્તિત્વ પણ નથી ધરાવતી."

તેમણે કહ્યું કે આજે સમસ્ત માનવજાત ઐતિહાસિક વળાંક ઉપર છે. બ્લૉક-ચેન, VR તથા AR આધારિત જગત, માઇક્રૉકૉર્સ નૉટ્રોપિક્સનો...